കര്ണാടകയിലേക്ക് കടക്കാന് ആര്ടിപിസിആര് അടിയന്തര ചികിത്സ ആവശ്യമുള്ളവര്ക്ക് ഇളവു നല്കിക്കൂടേ എന്ന് ഹൈക്കോടതി കൊച്ചി: അടിയന്തര ചികിത്സ ആവശ്യമുള്ളവര്ക്ക് പോലും കേരളത്തില്നിന്നു അതിര്ത്തി കടന്ന് എത്തുന്നതിന് ആര്ടിപിസിആര് വേണമെന്ന നിബന്ധനയില് ഇളവു നല്കിക്കൂടേ എന്നു കര്ണാടകയോടു ഹൈക്കോടതി. കര്ണാടക സര്ക്കാരിന്റെ നിലപാടില് ഇളവു തേടി മഞ്ചേശ്വരം എംഎല്എ എം.കെ.എം. അഷറഫ് സമര്പ്പിച്ച പൊതുതാല്പര്യ ഹര്ജി പരിഗണിക്കുമ്ബോഴാണ് കോടതി ഈ ചോദ്യം ഉയര്ത്തിയത്. നിത്യയാത്രക്കാര്ക്ക് ഇളവ് അനുവദിച്ചുകൂടേ എന്നും കോടതി ചോദിച്ചു. എതിര് സത്യവാങ്മൂലം സമര്പ്പിക്കാന് സമയം വേണമെന്ന് ഓണ്ലൈനായി ഹാജരായ കര്ണാടക അഡ്വക്കേറ്റ് ജനറല് കോടതിയോട് അഭ്യര്ത്ഥിച്ചു. കര്ണാടക എജിയുടെ അഭ്യര്ത്ഥനയില് കേസ് ഉച്ചകഴിഞ്ഞ് വീണ്ടും പരിഗണിക്കുന്നതിനു മാറ്റിവച്ചു. വാക്സീന് സ്വീകരിച്ചവര് ആയാലും കര്ണാടകയിലേക്കു വരുമ്ബോള് 72 മണിക്കൂറിനകം എടുത്ത ആര്ടിപിസിആര് ഫലം വേണം എന്ന കര്ണാടകയുടെ നിലപാട് നിയമ വിരുദ്ധവും ഭരണഘടനാ വിരുദ്ധവുമാണ് എന്നാണ് ഹര്ജിയില് ചൂണ്ടിക്കാണിച്ചിരിക്കുന്നത്. ഭരണഘടന ഉറപ്പു നല്കുന്ന സ്വാഭാവിക നീതിയുടെ ലംഘനമാണ് ഇതെന്നും വാദിച്ചു. ചൊവ്വാഴ്ച ആദ്യത്തെ കേസായാണ് ഹൈക്കോടതി ഹര്ജി പരിഗണിച്ചത്. പ്രതിദിന യാത്രക്കാരുടെയും അടിയന്തര ചികിത്സ ആവശ്യമുള്ളവരുടെയും കാര്യത്തില് കര്ണാടകയുടെ ഭാഗത്തുനിന്ന് ഇന്നു തന്നെ മറുപടിയുണ്ടാകും എന്നാണ് കരുതുന്നത്. Stories you may Like